SET บ่ายร่วง 13 จุด ตามตลาดหุ้นภูมิภาค
SET ช่วงบ่ายร่วง 13 จุด ตามตลาดหุ้นภูมิภาคที่อยู่ในแดนลบ โดยดัชนีฯล่าสุดเมื่อเวลา 15.42 น. ดัชนีหุ้นไทย อยู่ที่ 1,370.27 จุด ลดลง 13.21 จุด หรือ 0.95% สูงสุด 1,381.68 จุด ต่ำสุด 1,370.12 จุด มูลค่าการซื้อขาย 2.57 หมื่นลบ.
4 ก.ย. 2558

ผู้สื่อข่าวรายงานว่า ตลาดหุ้นไทยช่วงบ่ายร่วง 10 จุด ตามตลาดหุ้นภูมิภาคที่อยู่ในแดนลบ โดยดัชนีฯล่าสุดเมื่อเวลา 15.42 น. ดัชนีหุ้นไทย อยู่ที่ 1,370.27 จุด ลดลง 13.21 จุด หรือ 0.95% สูงสุด 1,381.68 จุด  ต่ำสุด 1,370.12 จุด มูลค่าการซื้อขาย 2.57 หมื่นลบ.
ขณะที่ตลาดหุ้นยุโรปร่วงลงในช่วงเปิดตลาดวันนี้ หลังจากปรับตัวขึ้นติดต่อกันมา 2 วัน ขณะนักลงทุนจับตาตัวเลขจ้างงานนอกภาคการเกษตรของสหรัฐที่มีกำหนดเปิดเผยในคืนนี้
ดัชนี Stoxx Europe 600 ปรับตัวลดลง 1.49% แตะ 356.89 เมื่อเวลาประมาณ 08.20 น. ตามเวลาในลอนดอน
ดัชนี CAC-40 ตลาดหุ้นฝรั่งเศสเปิดวันนี้ที่ 4,607.91 จุด ลดลง 45.88 จุด หรือ 0.99% ดัชนี DAX ตลาดหุ้นเยอรมันเปิดที่ 10,216.17 จุด ลดลง 101.67 จุด หรือ 0.99%
ทั้งนี้ กระทรวงแรงงานสหรัฐมีกำหนดเปิดเผยข้อมูลจ้างงานนอกภาคเกษตรเดือนส.ค.ในเวลา 19.30 น.วันนี้ ตามเวลาไทย ทั้งนี้ ข้อมูลดังกล่าวนับว่ามีความสำคัญสำหรับเจ้าหน้าที่กำหนดนโยบายของธนาคารกลางสหรัฐ (เฟด) ในการประเมินตลาดแรงงานสหรัฐ ก่อนที่จะตัดสินใจว่าจะปรับขึ้นอัตราดอกเบี้ยในการประชุมนโยบายครั้งหน้าในช่วงกลางเดือนนี้ หรือจะชะลอเวลาออกไป
 
สำหรับ 5 หุ้นฉุดดัชชีบ่ายนี้

ภาพจาก : ASPEN